498 



cessaria sunt, ut aut cum spe maioris fruetus illud porro 

 urgeam, aut cum dignitate et autoritate abrumpam. Video 

 studiose procrastinari responsa, et nunc hunc, nunc alium 

 praetextum fingi. Sed revera tantum rerum aliis in locis 

 eventus praestolantur, ut secundum occasiones emergentes 

 efforment consilia sua. Ego quidem in praeparandis ad 

 nostras rationes animis laborare non desino, verum cum gra- 

 vissimas difficultates, tam publice, quam privatim se offe- 

 rentes non ignorem, et S. etiam R. M:tis honos atque auto- 

 ritas ante omnia alia mihi curae sit, idcirco cum maiori 

 circumspectione et gravitate mihi agendum censeo. Nam 

 ex Anglia quid ad rei summam sperandum nobis sit, ex 

 Litteris Generosi Dn. Spensii, aut etiam Rusdorfii nostri, 

 quam ex meis intelligi malö. Interim etiam alias ex Dan- 

 tisco relationes ab illo viro, quem ante octiduum in meis 

 nominavi, et exitum Comitiorum Polonicorum hic exspectari 

 animadverto. Igitur rebus consiliisque in Anglia et hic adeo 

 nunc fluetuantibus S. R. M:tem omnino ex suo ingenio et 

 arbitrio pro singulari sua prudentia et dexteritate cuncta ad 

 securitatem sui Regni restituere et perficere convenit. Nam 

 potentia sua vi nixa fundamentum habet, si accedunt aliunde 

 externa adminicula, lucro imputanda sunt. S. vero R. M:tas 

 cum serio afficiatur Reip. et communis causae adeo pericli- 

 tantis cura et sollicitudine, de divino auxilio et felici suc- 

 cessu secura esse potest. 



Fnndi autem nostri in Germania aliisque locis haec 

 calamitas est, quod pauci Reip. salutem, plaerique privata 

 tantum emolumenta ante oculos habent. Sed profecto ipsa 

 necessitas et periculi extremi magnitudo Reges ac Principes 

 Evangelicos cogere tandem debebat, ut hostium exemplum 

 ad sui defensionem sequerentur, qui in universali scopo ad 

 eos exstirpandos consiliis viribusque adeo coniuncti sunt. 



